als_Latn dik_Latn sag_Latn
Komisioni për Zhvillim Ekonomik, Infrastrukturë, Tregti dhe Industri, ka proceduar në seancë projektligjin për plotësimin dhe ndryshimin e ligjit për ndërmarrjet publike, me të cilin parashihet që Kombinati Metalurgjik Trepça të shndërrohet në ndërmarrje publike me një ligj të veçantë dhe me një strategji zhvillimore që do të miratohet në Kuvendin e Kosovës.
Por, debat i nxehtë u zhvillua rreth nenit 3, pika 11. 3, e cila thotë se ndërmarrjet e veçanta duhet të regjistrohen në ndërmarrje publike më marrëveshje me komunat në të cilat gjenden ato ndërmarrje.
Derisa opozita ka kërkuar që të hiqet ky nen nga projektligji, Ministri i Zhvillimit Ekonomik Blerand Stavileci e ka shpjeguar këtë duke thënë se komunat nuk do të kenë asnjë rol kushtëzues apo kufizues.
Stavileci ka shpjeguar nenin 11.3, duke thënë se ideja është që gjithçka të bëhet në marrëveshje me qëllim të përfitimit të komunave, por që do të kenë rol kushtëzues apo kufizues, ndonëse u pajtua që neni 11.3 duhet të përkufizohet më mirë.
“Ideja ka qenë kjo, sot ne kemi shumë nevojë të komunave për interes publik duke nisur nga ato infrastrukturore, e deri të ato që lidhen me mirëqenien e qytetarëve tonë, në këtë rast të Komunave në të cilat ekzistojnë ndërmarrje të caktuara shoqërore, dhe njësi të caktuara të tyre. Pra ideja ka qenë për t’i dhënë me shumë mundësi edhe Qeverisë në bashkëpunim me komunat për të marr vendime me të shpejta dhe cilësore edhe në raport me mënyrën se si do të financohet këto projekte nga Qeveria dhe donatorët që për interesa të caktuara to mos të jenë peng i statusit të tyre që e kanë sot në AKP...Sa i përket rolit të komunave, nuk është menduar që të ketë rol kufizues, një rol pengues, është menduar që të ketë një rol bashkëpunues, lehtësues në zhvillimin e projekteve të përbashkëta. Qoftë nga fondet publike të nivelit qendror, lokal apo donatorëve”, tha Stavileci.
Ndërsa, sa i takon Trepçës, ministri Stavileci tha se në këtë projektligj është shtuar neni 37 a, ku kanë thënë se statusi, organizimi dhe strukturimi i kësaj ndërmarrje shoqërore do të rregullohet me strategji dhe ligj të veçantë./KosovaPress/
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn